Diari Oficial de la Generalitat Valenciana


Sumari del DOGV 9764, del 11-01-2024 (2024/23)

RESOLUCIÓ de 2 de gener de 2024, de la presidenta de Turisme Comunitat Valenciana, de concessió i disposició de pagament en concepte de bestreta d'ajudes dirigides a finançar, en 2023, projectes d'eficiència energètica i economia circular d'empreses d'allotjaments turístics de la Comunitat Valenciana en el marc del Pla de recuperació, transformació i resiliència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9764

Data del DOGV
:   11-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/23


Data del document
:   02-01-2024

Organisme emissor
:   Turisme Comunitat Valenciana

Tipus de document
:   Resolució

Correcció d'errades

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 2 de gener de 2024, de la presidenta de Turisme Comunitat Valenciana, de concessió i disposició de pagament en concepte de bestreta d'ajudes dirigides a finançar, en 2023, projectes d'eficiència energètica i economia circular d'empreses d'allotjaments turístics de la Comunitat Valenciana en el marc del Pla de recuperació, transformació i resiliència.  
  
 [2024/23]  
Antecedents de fet  
Primer. Per la Resolució de 2 de gener de 2023, del president de la Generalitat, per la qual s'establixen les bases reguladores i s'aprova la convocatòria d'ajudes dirigides a finançar, en 2023, projectes d'eficiència energètica i economia circular d'empreses d'allotjament turístic de la Comunitat Valenciana, en el marc del Pla de recuperació, transformació i resiliència, publicada en el Diari Oficial de la Generalitat Valenciana, número 9507, del dia 9 de gener de 2023.  
Les subvencions es concedixen amb càrrec als fons assignats a la Comunitat Valenciana en la Resolució de 31 de març de 2022, de la Secretaria d'Estat de Turisme, per la qual es publica l'Acord de la Conferència Sectorial de Turisme, de 29 de març de 2022, sobre repartiment territorial de crèdit corresponent al pressupost de 2022, de la línia de finançament per a projectes d'eficiència energètica i economia circular d'empreses turístiques, del Pla de recuperació, transformació i resiliència, amb una consignació pressupostària de 25.171.439,00 euros del capítol VII, amb càrrec a la línia pressupostària S1066000 «Projectes d'eficiència energètica en allotjaments turístics» i línia d'actuació «Foment de la competitivitat empresarial», la font de finançament de la qual és el Mecanisme de recuperació i resiliència (MRR), instrument financer inclòs en l'instrument europeu de recuperació NextGeneration EU.  
Segon. El termini de presentació de sol·licituds es va iniciar a les 9.00.00 hores de l'1 de març de 2023 i va finalitzar a les 23.59.59 hores del 30 de juny de 2023, segons l'apartat sisé de l'annex III de la Resolució de 2 de gener de 2023, del president de la Generalitat. En este període van tindre entrada en Turisme Comunitat Valenciana 27 sol·licituds d'ajuda acollides a la resolució de subvenció esmentada, que han donat lloc a la instrucció,entre altres, dels 11 expedients relacionats en els documents annexos a esta resolució.  
Tercer. D'acord amb el que establix la base desena de l'annex II, de la Resolució de 2 de gener de 2023, del president de la Generalitat, la comissió d'avaluació es va reunir en sessió de data 28 de novembre de 2023, adoptant, entre d'altres, els acords següents:  
1r. Aprovar el cost subvencionable informat favorablement per l'òrgan instructor, després de l'anàlisi de l'actuació per a la qual se sol·licita ajuda.  
3r. Realitzar, amb caràcter previ al pagament de les ajudes, una consulta nova sobre el compliment d'obligacions tributàries i de Seguretat Social als beneficiaris abans de realitzar el pagament de les ajudes als beneficiaris.  
4t. Formular una proposta de concessió provisional de les subvencions perquè la signe la persona titular de la presidència d'esta comissió a l'òrgan concedent, es publique i es notifique la publicació a les persones interessades, concedir-los tràmit d'audiència per termini de deu dies hàbils, a fi que puguen formular les al·legacions que consideren oportunes, en concordança amb el que establix la base desena de la Resolució de 2 de gener de 2023.  
Quart. En data 7 de desembre de 2023, la directora de Turisme Comunitat Valenciana va dictar una proposta de resolució de concessió provisional d'ajudes a les sol·licituds a les quals es referix l'antecedent segon, proposta que va ser notificada als sol·licitants mitjançant la publicació en el Diari Oficial de la Generalitat Valenciana de data 14 de desembre, en què es posa de manifest l'expedient als interessats i se'ls concedix un termini de deu dies hàbils per a presentar al·legacions.  
  
Cinqué. D'acord amb el que establix la base desena, apartat 2, de l'annex II de la Resolució de 2 de gener de 2023, del president de la Generalitat, com que en el termini concedit per al tràmit d'audiència no s'han formulat al·legacions per part dels sol·licitants referits en l'annex d'esta resolució de concessió, s'entén que estos accepten la proposta de resolució provisional dictada passant esta definitiva.  
  
Fonaments de dret  
Primer. Constituïxen el marc jurídic d'estes ajudes:  
a) La Resolució del 2 de gener de 2023, del president de la Generalitat, per la qual s'establixen les bases reguladores i s'aprova la convocatòria d'ajudes dirigides a finançar, en 2023, projectes d'eficiència energètica i economia circular d'empreses d'allotjaments turístics de la Comunitat Valenciana, en el marc del Pla de recuperació, transformació i resiliència.  
b) El Reglament (UE) 2020/2094, del Consell, de 14 de desembre de 2020, pel qual s'establix un instrument de recuperació de la Unió Europea per a donar suport a la recuperació després de la crisi de la COVID-19.  
c) El Reglament (UE) 2021/241, del Parlament Europeu i del Consell, de 12 de febrer de 2021, pel qual s'establix el Mecanisme de recuperació i resiliència, «Reglament de l'MRR», i altres disposicions que articulen l'MRR i el PRTR.  
d) El Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088.  
e) Normativa relativa a la prevenció i la correcció del frau i la corrupció, la prevenció del conflicte d'interés i el doble finançament, d'acord amb les previsions del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, pel qual es modifiquen els reglaments (UE) 1296/2013, (UE) 1301/2013, (UE) 1303/2013, (UE) 1304/2013, (UE) 1309/2013, (UE) 1316/2013, (UE) 223/2014 i (UE) 283/2014, i la Decisió 541/2014/UE, i pel qual es deroga el Reglament (UE, Euratom) 966/2021.  
  
f) L'Acord del Consell de Ministres, de 27 d'abril de 2021, pel qual s'aprova el PRTR i la Decisió d'execució relativa a l'aprovació de l'avaluació del PRTR.  
g) Normativa aplicable a la gestió, seguiment i control que s'establisca per al PRTR, en particular, el Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i les modificacions posteriors d'este.  
  
h) El Reglament (UE) 1407/2013, de la Comissió, de 18 de desembre de 2013, prorrogat pel Reglament (UE) 2020/972, de la Comissió, de 2 de juliol de 2020, d'ara en avant Reglament (UE) 1407/2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis.  
i) El Reglament (UE) 651/2014, de la Comissió, de 17 de juny de 2014, prorrogat pel Reglament (UE) 2020/972, de la Comissió, de 2 de juliol de 2020, pel qual es declaren determinades categories d'ajudes compatibles amb el mercat interior en aplicació dels articles 107 i 108 del tractat (Reglament general d'exempció per categories - RGEC), a fi de facilitar l'execució dels fons NextGeneration.  
  
j) El Reglament (UE) 2023/1315, de la Comissió, de 23 de juny de 2023, pel qual es modifiquen el Reglament (UE) núm. 651/2014, pel qual es declaren categories determinades d'ajudes compatibles amb el mercat interior en aplicació dels articles 107 i 108 del tractat, i el Reglament (UE) 2022/2473, pel qual es declaren categories determinades d'ajuda a les empreses dedicades a la producció, transformació i comercialització de productes de la pesca i de l'aqüicultura compatibles amb el mercat interior en aplicació dels articles 107 i 108 del tractat.  
  
k) L'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
l) Ordre HFP/1031/2021, de 29 de setembre, per la qual s'establixen el procediment i el format de la informació que han de proporcionar les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
m) El Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i les modificacions posteriors d'este.  
n) El Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, modificat pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna.  
ny) La Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol.  
  
o) La Llei 1/2015, de 6 de febrer, de la Generalitat, d'hisenda pública, sector públic instrumental i subvencions.  
p) La Llei 39/2015, d'1 d'octubre, del procediment administratiu comú de les administracions públiques.  
Segon. La competència per a dictar esta resolució la té la presidenta de Turisme Comunitat Valenciana d'acord amb el que establix l'apartat 2, lletra f, de l'article 31 del Decret 7/2020, de 17 de gener, del Consell, de regulació dels òrgans per a coordinar l'acció turística i de l'organisme públic per a gestionar la política turística, així com en el que establix la base onzena, apartat 1, de l'annex II de la Resolució del 2 de gener de 2023, del president de la Generalitat, esmentada en el fonament primer lletra a d'esta resolució.  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, establix que els actes administratius de la mateixa naturalesa, com ara nomenaments, les concessions o les llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
Vistos els anteriors antecedents de fet i fonaments de dret, resolc:  
I. Concedir les ajudes als sol·licitants que es detallen en els annexos I i II a esta resolució, amb indicació de l'actuació que cal subvencionar i l'import de l'ajuda, corresponents les ajudes d'eficiència energètica detallades en l'antecedent primer d'esta resolució.  
  
II. Disposar el pagament anticipat de les subvencions concedides als beneficiaris que l'han sol·licitat i que apareixen relacionats en l'annex I «beneficiaris amb sol·licitud de bestreta «prèvia la corresponent tramitació economicopressupostària, i acreditació de les condicions legalment establides per a l'obtenció de la bestreta interessada.  
  
III. L'efectivitat de les subvencions està subordinada al compliment de les condicions següents:  
- Complir les obligacions dels beneficiaris detallades en la Resolució de 2 gener de 2023, del president de la Generalitat, per la qual s'establixen les bases reguladores i s'aprova la convocatòria d'ajudes dirigides a finançar, en 2023, projectes d'eficiència energètica i economia circular d'empreses d'allotjament turístic de la Comunitat Valenciana en el marc del Pla de recuperació, transformació i resiliència.  
  
- Aportar la documentació que es detalla en la base dotzena de l'annex II «acomptes i justificació de les subvencions concedides» i apartat nové de l'annex II «execució i justificació de les actuacions subvencionades» de la Resolució de 2 de gener de 2023 esmentada anteriorment.  
  
- El termini màxim de justificació de la subvenció serà de 3 mesos a comptar de la data de finalització del termini màxim d'execució, i este és de 12 mesos des de la data de notificació de la resolució de concessió.  
  
- La justificació de la subvenció serà per l'import total executat realment, que pot ser igual o superior al de la subvenció rebuda.  
- Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte que s'ha d'incentivar.  
- El beneficiari haurà de comunicar a Turisme Comunitat Valenciana l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
- El beneficiari haurà de donar la publicitat adequada al caràcter públic de l'ajuda atorgada, segons el que establix en la base reguladora catorzena de l'annex II de la resolució d'estes ajudes.  
- La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en la resolució esmentada de data 2 de gener de 2023 d'estes ajudes, així com en la resolució de concessió.  
- La documentació justificativa de la subvenció concedida es presentarà per mitjans telemàtics a través del següent enllaç habilitat a este efecte: https://www.gva.es/va/proc20432  
- La concurrència de qualsevol dels supòsits contemplats en la base tretzena de l'Annex II de la Resolució de 2 de gener de 2023, del President de la Generalitat, l'incompliment de l'objecte o la finalitat per a la qual la subvenció va ser atorgada, la falta de justificació o la justificació insuficient d'esta dins del termini establit a este efecte, així com la concurrència d'altres causes recollides en l'article 37 de la Llei 38/2003, de 17 de novembre, donarà lloc a la pèrdua del dret al cobrament total o parcial de la subvenció» i procedirà el reintegrament de les quantitats percebudes i l'exigència d'interés de demora corresponent des del moment del pagament de la subvenció fins a la data en què s'acorde la procedència del reintegrament, o la data en què el deutor ingresse el reintegrament si és anterior a esta,  
- El règim d'infraccions i sancions administratives en matèria de subvencions és l'establit en l'article 37 de la Llei 38/2003, de 17 de novembre, general de subvencions, així com en el capítol IV de la Llei 1/2015, de 6 de febrer de la Generalitat, d'hisenda pública, sector públic instrumental i subvencions.  
- Qualssevol altres condicions previstes en la Resolució de 2 de gener de 2023, del president de la Generalitat, s'establixen les bases reguladores i s'aprova la convocatòria d'ajudes dirigides a finançar, en 2023, projectes d'eficiència energètica i economia circular d'empreses d'allotjament turístic de la Comunitat Valenciana, en el marc del pla de recuperació, transformació i resiliència i altra normativa d'aplicació.  
  
III. Publicar esta resolució en el Diari Oficial de la Generalitat Valenciana, amb efectes de notificació d'acord amb el que s'estableix en la base onzena apartat 2 de la Resolució de 2 de gener de 2023, del President de la Generalitat citada en el fonament primer lletra a) de la present Resolució i l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació d'esta i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes, a comptar des de l'endemà de la notificació d'esta; tot això, de conformitat amb el que establixen els articles 112, 123 i 124 de la Llei 39/ 2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 2 de gener de 2024.- La presidenta de Turisme Comunitat Valenciana: Nuria Montes de Diego.